EUROKINISSI

Στις 21 Σεπτεμβρίου του 2018, γίναμε όλοι μάρτυρες της άγριας και σε δημόσια θέα δολοφονία του Ζακ Κωστόπουλου, στην Ομόνοια. Μετά από τον άγριο –και μοιραίο- ξυλοδαρμό του από τον ιδιοκτήτη του κοσμηματοπωλείο επί της οδού Γλάδστωνος και αστυνομικούς, άφησε την τελευταία του πνοή στο ασθενοφόρο. Ήταν 33 ετών. Διαβάστε επίσης το συγκλονιστικό άρθρο της μητέρας του Ζακ, Ελένης Κωστοπούλου, στη HuffPost.

Με αφορμή την συμπλήρωση ενός χρόνους από το τραγικό συμβάν, η οικογένεια του Ζακ εξέδωσε ανακοίνωση για τη δικαιοσύνη που δεν έχει ακόμη αποδοθεί. «Η ανακριτική διαδικασία έχει ολοκληρωθεί από τον Απρίλιο του 2019 και από τις 14 Ιουνίου η δικογραφία βρίσκεται στα χέρια του εισαγγελέα για μελέτη. Έκτοτε δεν υπάρχει καμία επίσημη ενημέρωση για την πορεία της υπόθεσης, ενώ οι κατηγορούμενοι κυκλοφορούν ελεύθεροι, αρθρώνοντας συχνά προκλητικό και υβριστικό λόγο εις βάρος του θύματος», αναφέρεται χαρακτηριστικά στην ανακοίνωση. Και συνεχίζουν: «Πρόκειται για μια υπόθεση που συγκλόνισε την κοινή γνώμη, καθώς αποτέλεσε πλήγμα για την κατοχύρωση των ανθρωπίνων δικαιωμάτων στη χώρα μας. Η αποκατάσταση του κοινού περί δικαίου αισθήματος προϋποθέτει τη δικαστική προτεραιοποίηση της και τη διεξαγωγή μιας διαφανούς και δίκαιης δίκης».

EUROKINISSI